# กองพันปฏิบัติการพิเศษ กรมรบพิเศษที่ 3
กองพันปฏิบัติการพิเศษ กรมรบพิเศษที่ 3 (พัน.ปพ. รพศ.3) หรือชื่อที่รู้จักโดยทั่วไป คือ ฉก. 90 เป็นหน่วยทหารปฏิบัติการพิเศษ ขึ้นตรงต่อกรมรบพิเศษที่ 3 (กรม รพศ.3) หน่วยบัญชาการสงครามพิเศษ กองทัพไทย

ประวัติ
แรกเริ่มก่อตั้งใน พ.ศ. 2524 ก่อตั้งโดยกองพลที่ 1 รักษาพระองค์ ในนาม "AT-81" โดยการใช้กำลังพลจากหน่วยขึ้นตรงจากกองพลเดียวกัน เข้ารับการฝึกการปราบปรามการก่อการร้ายสากล (หลักสูตรการรบในเมือง) เป็นระยะเวลา 10 สัปดาห์ มีจำนวน 3 รุ่นคือ

 รุ่นที่ 1 ชุด A, B เข้ารับการฝึกจากหน่วย หน่วยปฏิบัติการพิเศษทางอากาศ จำนวน 42 นาย
 รุ่นที่ 2 ชุด C, D เข้ารับการฝึกจากหน่วย หน่วยปฏิบัติการพิเศษทางอากาศ จำนวน 42 นาย
 รุ่นที่ 3 ชุด E, F เข้ารับการฝึกจากหน่วยอิสราเอล จำนวน 40 นาย กำลังพลดังกล่าวหมุนเวียนทำหน้าที่เตรียมพร้อม จำนวน 3 ชุด ๆ ละ 20 วัน

พ.ศ. 2527 ได้ย้ายการบังคับบัญชาจากกองพลที่ 1 รักษาพระองค์ มาขึ้นการบังคับบัญชากับกองทัพบก โดยมีชื่อว่า "หน่วยปฏิบัติการเฉพาะกิจ 90" ใช้รหัสย่อว่า "ฉก.90" เป็นหน่วยที่ขึ้นตรงกับกองทัพบก มีผู้บัญชาการทหารบกเป็นผู้สั่งการโดยตรง โดยมีที่ตั้งชั่วคราวอยู่ที่ กองร้อยลาดตระเวนระยะไกลที่ 1 กองพลที่ 1 รักษาพระองค์ มีกำลังพลที่ผ่านการฝึกสมัครใจย้ายตามหน่วย จำนวน 60 นาย และรับสมัครเพิ่มเติมจาก กองร้อยลาดตระเวนระยะไกลที่ 1 กองพลทหารม้าที่ 1 รักษาพระองค์ จำนวน 15 นาย และคัดเลือกจาก นักเรียนนายสิบ ศูนย์การทหารราบ จำนวน 21 นาย

พ.ศ. 2529 ได้บรรจุมอบเป็นหน่วยขึ้นการบังคับบัญชาโดยตรงกับ หน่วยบัญชาการสงครามพิเศษ และใช้นามหน่วยว่า "กองร้อยปฏิบัติการพิเศษ" โดยได้ย้ายที่ตั้งหน่วยชั่วคราวจากร้อย กองร้อยลาดตระเวนระยะไกลที่ 1 กองพลที่ 1 รักษาพระองค์ มาเข้าที่ตั้งหน่วยชั่วคราว ณ กรมรบพิเศษที่ 1 ค่ายวชิราลงกรณ์ อำเภอเมืองลพบุรี จังหวัดลพบุรี

พ.ศ. 2535 หน่วยบัญชาการสงครามพิเศษ ได้บรรจุมอบให้เป็นหน่วยขึ้นการบังคับบัญชาโดยตรงของกองพันจู่โจม และเมื่อ 1 ตุลาคม พ.ศ. 2535 กองร้อยปฏิบัติการพิเศษ ได้เคลื่อนย้ายหน่วยจากที่ตั้งชั่วคราว ค่ายวชิราลงกรณ์ ไปเข้าที่ตั้งปกติถาวร บริเวณบ้านน้ำจั้น ตำบลเขาสามยอด อำเภอเมืองลพบุรี จังหวัดลพบุรี เมื่อเดือนตุลาคม พ.ศ. 2537

พ.ศ. 2543 หน่วยบัญชาการสงครามพิเศษ ปิดการบรรจุกำลังพลและปรับการบังคับบัญชาหน่วยจาก หน่วยขึ้นตรงกองพันจู่โจม เป็นหน่วยขึ้นตรงกรมรบพิเศษที่ 3 ให้เรียกนามหน่วยว่า "กองร้อยปฏิบัติการพิเศษ" เครื่องหมายสังกัด "รพ.ศ. 3" โดยมีพิธีมอบการบังคับบัญชาเมื่อ 6 มีนาคม พ.ศ. 2544

ต่อมา พ.ศ. 2550 กองทัพบกได้ดำเนินการปรับปรุงโครงสร้างการจัด หน่วยบัญชาการสงครามพิเศษ ให้พร้อมรับภัยคุกคามจากสถานการณ์การก่อการร้าย ซึ่งมีการขยายตัวมากขึ้น โดยได้ปรับขยายโครงสร้างของหน่วยจากเดิม “กองร้อยปฏิบัติการพิเศษ” เป็น “กองปฏิบัติการพิเศษ ” เพื่อให้รองรับภารกิจและเพิ่มขีดความสามารถในการต่อต้านการก่อการร้ายได้อย่างทันสมัยและมีประสิทธิภาพ
 
ปัจจุบันได้ขยายขนาดกำลังหน่วยเป็นกองพัน และได้รับสถาปนาเป็นหน่วยทหารรักษาพระองค์ในปี พ.ศ. 2562 และปรับออกจากหน่วยทหารรักษาพระองค์เมื่อวันที่ 1 พฤศจิกายน พ.ศ. 2567

ภารกิจ
กองพันปฏิบัติการพิเศษรักษาพระองค์ รองรับหน้าที่การปฏิบัติการพิเศษ และภารกิจพิเศษภายใต้การบังคับบัญชาโดยตรงต่อกรมรบพิเศษที่ 3 เมื่อมีสถานการณ์ก่อการร้ายจะเป็นหน่วยขึ้นการบังคับบัญชาต่อศูนย์ต่อต้านการก่อการร้ายสากล สังกัดกองบัญชาการกองทัพไทย

 อาวุธ 
+ชื่อรุ่นเเบบกระสุนประเทศหมายเหตุปืนพกHeckler & Koch 
USPปืนพกกึ่งอัตโนมัติ.45 เอซีพีเยอรมนีCZ 75ปืนพกกึ่งอัตโนมัติ9×19 มม. พาราเบลลัมเชโกสโลวาเกียSIG Sauer P226ปืนพกกึ่งอัตโนมัติ9×19 มม. พาราเบลลัมเยอรมนีGlock 17ปืนพกกึ่งอัตโนมัติ9×19 มม. พาราเบลลัมออสเตรียGlock 18ปืนพกกึ่งอัตโนมัติ9×19 มม. พาราเบลลัมออสเตรียGlock 19ปืนพกกึ่งอัตโนมัติ9×19 มม. พาราเบลลัมออสเตรียปืนกลมือHeckler & Koch MP5ปืนกลมือ9×19 มม. พาราเบลลัมเยอรมนีใช้ในการฝึกพื้นที่เเคบ เเละปฏิบัติงานจริงHeckler & Koch UMPปืนกลมือ9×19 มม. พาราเบลลัมเยอรมนีใช้ในการฝึกพื้นที่เเคบ เเละปฏิบัติงานจริงFN P90ปืนกลมือ5.7×28 มม.เบลเยียมใช้ในการฝึกพื้นที่เเคบปืนเล็กยาวจู่โจมSteyr AUGปืนเล็กยาวจู่โจม5.56×45 มม. นาโตออสเตรียใช้ในการฝึกซ้อมยิงส่วนใหญ่Heckler & Koch G36ปืนเล็กยาวจู่โจม5.56×45 มม. นาโตเยอรมนีใช้ในการฝึกซ้อมยิงส่วนใหญ่SAR 21ปืนเล็กยาวจู่โจม5.56×45 มม. นาโตสิงคโปร์ใช้ปฏิบัติหน้าที่ของกองร้อยพิเศษชายเเดนM4A1 Carbineปืนเล็กสั้นจู่โจม5.56×45 มม. นาโตสหรัฐใช้เป็นปืนหลักในการซ้อม เเละ ปฏิบัติงานจริงCAR-15ปืนเล็กสั้นจู่โจม5.56×45 มม. นาโตสหรัฐใช้เป็นปืนในการฝึกซ้อมทั่วไปFN SCAR-Lปืนเล็กยาวจู่โจม5.56×45 มม. นาโตเบลเยียมใช้เป็นปืนหลักในการซ้อมColt M4ปืนเล็กยาวจู่โจม5.56×45 มม. นาโตสหรัฐใช้เป็นปืนหลักในการซ้อม เเละ ปฏิบัติงานจริงColt M5ปืนเล็กยาวจู่โจม5.56×45 มม. นาโตสหรัฐใช้เป็นปืนหลักในการซ้อม เเละ ปฏิบัติงานจริงปืนไรเฟิลซุ่มยิง และ ปืนไรเฟิลพลแม่นปืนSR-25ปืนไรเฟิลพลแม่นปืน7.62×51 มม. นาโตสหรัฐใช้ในการฝึกซ้อมเเละปฏิบัติงานซุ่มยิงM82 Barrettปืนไรเฟิลพลแม่นปืน12.7×99 มม. นาโตสหรัฐใช้ในการฝึกซ้อมเเละปฏิบัติงานซุ่มยิงAW 50ปืนไรเฟิลพลแม่นปืน12.7×99 มม. นาโตสหราชอาราจักรใช้ในการฝึกซ้อมเเละปฏิบัติงานซุ่มยิง

ดูเพิ่ม
หน่วยบัญชาการสงครามพิเศษทางเรือ กองเรือยุทธการ
กรมปฏิบัติการพิเศษ หน่วยบัญชาการอากาศโยธิน